חידון מדבר ונגב

מהלך הפעילות:

הכרת הנגב בצורה טובה יותר. פעילות כזאת יכולה להיות גם פעילות מסכמת לאחר כמה ימי טיול, חזרה על דברים שנאמרו, ובדיקת הבנה בקרב החניכים בקבוצה.

זהו חידון כללי בנושא הנגב, כולל חידות בתחום הגיאוגרפיה, בוטניקה, זואולוגיה, שמירת טבע וכדומה. החידון הוא בסגנון אמת או שקר. לכל שאלה שלוש תשובות, על הקבוצה לבחור מי דובר אמת מבין 3 האופציות.

במהלך הפעילות בוחרים 3 חניכים מתנדבים, כל אחד מהם מקבל דף עם תשובות לסדרת שאלות (מתוך בנק השאלות שלהלן). לכל מתנדב מסומנת התשובה אותה הוא צריך להקריא בתורו. ניתן לתת לחניכים לענות כיחידים, או לחלק את שאר החניכים לקבוצות משנה, ולתת להן שלטים עם מספרים: 3, 2, 1. כל קבוצה תבחר מהי התשובה הנכונה מבין השלוש שנאמרו להם, ותניף את השלט עם מספר התשובה. תמריץ נוסף עשוי להיות, תחרות בין קבוצות אלה מי גילו הכי הרבה דוברי אמת עם תשובות נכונות במשחק.

בנק השאלות (המספר בסוגריים הוא מספר התשובה הנכונה):

**א. כמה מכתשים יש בנגב? (2)**

1. שלושה: גדול, קטן, רמון.
2. חמישה: גדול, קטן, רמון, ושני מכתשי עריף.
3. כשמונה מכתשים: ישנם מכתשים בהתהוות שעוד לא סומנו רשמית במפות.

**ב. מהי נוכחות צה"ל בנגב? (3)**

1. נוכחות מוגברת, אבל רק בזמנים של התראות וסיכונים.
2. צה"ל מעדיף לא להתאמן בנגב, כיוון שבמשך רוב השנה יש עומס חום ותנאי מחיה לא נוחים.
3. 80% מהנגב מיועדים לצה"ל כשטחי אימונים ובסיסי צבא.

**ג. האם ישנם אוצרות טבע משמעותיים בנגב? (2)**

1. בנגב לא נמצאו אוצרות טבע, למרות שסיירים ומומחים חיפשו בנגב בשנות הקמת המדינה.
2. בנגב אוצרות טבע שניתן לכרות, כגון: חרסית, חול ופוספטים.
3. בנגב אוצרות טבע רבים, בתקופת הבריטים חיפשו נפט ברחבי הנגב ובימינו עדיין מחפשים.

ד**. כמה פעמים מזדווגים הנמרים? (1)**

1. נמרים מזדווגים כ- 300 פעמים ברציפות במשך יממה.
2. לנמרים זיווג קצר בעונת הייחום אשר משתנה מנמרה לנמרה.
3. לנמרים זיווג אחד, ארוך ואפקטיבי.

**ה. אילו בעליי-חיים נכחדו מהנגב והושבו אליו בשנים האחרונות? (3)**

1. נמרים.
2. שפני סלע ושבלולים.
3. פראים וראמים.

**ו. איזה צמח מייצר לעצמו אולטרסול טבעי? (2)**

1. הרותם שמטפטף קרם לבן מקצה הענפים.
2. המלוח שפולט את המלח לעליו ויוצר כיסוי בהיר אשר מגן מפני קרינת השמש.
3. האלה האטלנטית, בגלל שהיא מגיעה מאקלים אחר ולעלים שלה יש הגנה קבועה מהשמש.

**ז. קרבות יעלים הן… (3)**

1. קרבות בין הנקבות שקורות כאשר הנקבה תוקפת צאצאים של נקבה אחרת.
2. קרבות בין הזכרים לנקבות, כאשר נקבה לא מעונינת להזדווג עם זכר מסוים.
3. קרב בין שני זכרים לגביי זיווג הנקבות.

**ח. מתי רוב הצמחים במדבר עומדים בשלכת? (1).**

1. בקיץ, כיוון שהם רוצים להקטין את שטח הפנים ממנו יתאדו המים.
2. בחורף.
3. בסתיו, לקראת החורף, ישנה שלכת של עלי הצמחים.

**ט. מהן הסיבות לשיטפונות בנגב? (3).**

1. המון גשם בחורף בבת אחת.
2. נחלים צרים שלא מורגלים בזרימת מים.
3. אדמת לס לא מחלחלת ומיעוט בצמחים.

**י. מי היו הנבטים? (3)**

1. האנשים שהקימו את הישוב נבטים שבדרום הארץ.
2. אנשים צמחונים אשר ניזונו בתקופה קדומה בעיקר מנבטים.
3. נוודים שהביאו איתם את הבושם והקטורת מתימן למערב.

**יא. מתי נחשים מתנשלים? (3)**

1. כסוג של הגנה עצמית, כשהנחש בורח מאויביו, השלת העור החיצוני משנה את הסימנים שהוא משאיר בחול ומבלבלת את האויב.
2. כשהם זקנים הם מסירים את ה"עור החיצוני" כחלק מתהליך ההתבגרות, לקראת מותם.
3. כשהם גדלים וה"עור החיצוני" קטן למידותיהם או כאשר הם נשרטים ונפצעים